এমুঠি পুঠি

এমুঠি পুঠি - এ ভেৰী ফিচি ট্ৰিপ () বা এমুঠি পুঠি  ২০২২ চনৰ ১৭ জুনত মুক্তিপ্ৰাপ্ত অসমীয়া ভাষাৰ এখন চলচ্চিত্ৰ। এই চলচ্চিত্ৰখনৰ পৰিচালনা কুলনন্দিনী মহন্তৰ। ইয়াৰ কাহিনীভাগ যুটীয়াভাৱে ভাস্কৰ হাজৰিকা আৰু সুনয়না দত্তই লিখিছে। পূৰ্ণদৈৰ্ঘ্যৰ ছবিৰ শ্বুটিঙৰ বাবে সচৰাচৰ ব্যৱহৃত কেমেৰাসমূহৰ সলনি ছবিখনৰ শ্বুটিং সম্পন্ন কৰা হৈছিল আই ফোনত (I Phone)। ভাস্কৰ হাজৰিকা, শ্যাম বৰা আৰু সুনীল আগৰৱালাৰ প্ৰযোজনাৰে এই ছবিখন হৈছে আই ফোনত শ্বুটিং সম্পন্ন হোৱা প্ৰথমখন অসমীয়া পূৰ্ণদৈৰ্ঘ্যৰ চলচ্চিত্ৰ। 

পটভূমি
চলচ্চিত্ৰৰ মূল কাহিনীভাগত এগৰাকী বিদ্ৰোহী কিশোৰীয়ে মাজনিশা ঘৰৰ পৰা পলাই ৰহস্যময় মাছৰ সন্ধানত তেওঁৰ উদ্ভট স্বভাৱৰ আইতাকৰ সৈতে যাত্ৰা কৰে। এগৰাকী আৰক্ষীয়ে তেওঁলোকক খেদি ফুৰে। কাকতালীয়ভাৱে এই আৰক্ষীগৰাকী কিশোৰীগৰাকীৰ মাতৃ আৰু আইতাকগৰাকীৰ কন্যা। কাহিনীটোৱে জটিল মানৱীয় আৱেগক সামৰি লৈছে।
অভিনয় শিল্পী
 ক্ৰমিক নং  অভিনয় শিল্পী  চৰিত্ৰ ১  কেনী বসুমতাৰী  ধ্ৰুৱ ২  মনোজ বৰকটকী  বিতু ৩  ৰুবুল বড়ো  লাক্সাৰী ৪  নিতালী দাস  ইন্দিৰা ৫  মণীষা ভূঞা  ৰিমলি ৬  প্ৰতিভা চৌধুৰী  আইতা ৭  সৃষ্টি শৰ্মা  ঋত্বিকা
সংগীত
চলচ্চিত্ৰখনৰ আৱহ সংগীত বেছহোলৰ (মনদ্বীপ তাৰো)। 

তথ্য সংগ্ৰহ

শ্ৰেণী:২০২০ দশকৰ অসমীয়া চলচ্চিত্ৰ
শ্ৰেণী:২০২২ বৰ্ষৰ চলচ্চিত্ৰ